******

**Dél-dunántúli hagyományőrző táncosok szóló és páros táncversenye**

**Szekszárd, 2022. március 5.**

Örömmel értesítjük a néptáncos közösségeket, hogy a **Muharay Elemér Népművészeti Szövetség** és a **Bartina Néptánc Közhasznú Egyesület** közösen rendezi meg a **Dél-dunántúli hagyományőrző táncosok** **szóló-és páros táncversenyét** Szekszárdon. Majd ezeket követően kerül sor a Fülöp Ferenc Országos Szólótáncversenyre.

A versenyre Baranya, Somogy és Tolna megye hagyományőrző együtteseinek táncosait várjuk. Szívesen látjuk a külső Sárköz amatőr néptáncosait is a Bács megyei részről.

**A verseny 20202 március 5.-én, szombaton kerül megrendezésre Szekszárdon, a Babits Mihály Kulturális Központban.(7100 Szekszárd Szent István tér 10)**

Versenyünk meghirdetésével az a célunk, hagy ösztönözzük a hagyományőrző együttesekben táncolók táncos ismereteinek gyarapodását. Archív gyűjtések és az idősebb táncosok segítségével a helyi táncok elmélyült tanulmányozását. A hagyományőrző együtteseink táncos egyéniségeinek ösztönzésével és elismerésével, a hagyományőrző együttesekben táncolók szakmai presztízsének növelését várjuk.

**Követelmények:**

* az együttes által őrzött saját tánchagyomány alapos ismerete, táncfolklorisztikai hitelesség
* koreográfiai beállításokat nélkülöző, a táncra jellemző motívumkészletből építkező

improvizáció egyéni előadásmód

* tánctechnikai felkészültség, harmonikus mozgás, esztétikus megjelenés, stílushű viselet.
* térbeosztás, színpadi megjelenés
* zenével való kapcsolat

A táncosoknak max. 2 perc (plusz - mínusz 10 másodperc) áll rendelkezésükre, hogy számot adjanak tudásukról, felkészültségükről.

A bemutatkozások korcsoportonként történnek.

A versenyre egyéni és páros kategóriában lehet jelentkezni.

Szeretettel várunk minden olyan táncost **10 éves kortól 80 éves** korig, aki szereti, és szívesen táncolja a saját településének, tájegységének táncait.

**A verseny kategóriái:**

1. **Szóló férfitánc** (verbunk vagy eszközös férfi tánc – egy falu, tájegység vagy táncos egyéniség tánca)

2. **Páros szóló tánc** (lassú és friss csárdás, ugrós – egy falu, tájegység vagy táncos egyéniség tánca)

**A nevezési lap kitöltésével lehet jelentkezni a következő korcsoportokban:**

**I. korcsoport: 10-14 év (gyermek korosztály)**

**II. korcsoport: 15-21 év (ifjúsági korosztály)**

**III. korcsoport: 22-80 év (felnőtt korosztály)**

**Nevezési feltételek:**

* A versenybe hagyományőrző csoport felnőtt vagy utánpótlás csoportjaiban jelenleg is aktívan táncoló versenyzők vehetnek részt.
* nemzetiségi csoportok is nevezhetnek.
* Együttesenként minden korcsoportban két produkció indítható
* Központi zenekart biztosítunk (**Tarsoly zenekar)** Minden korcsoportban a zenekar által játszott zenei anyagra improvizatív jelleggel történik a bemutatkozás.

**Jelentkezési határidő: 2022. február 10.**

Több nevezés esetén, minden nevezéshez külön nevezési lappal, és nevezési díjjal lehet jelentkezni.

A megadott határidőn túli nevezéseket **nem tudjuk elfogadni**.

***Nevezési díj:***

- ***Férfi/fiú szólótánc:*** *2.500 Ft/ fő*

- ***Páros szólótánc:*** *5.000 Ft/pár*

A nevezési díjak tartalmaznak a versenyzők részére 1 adag ebédet. A nevezési díjat a jelentkezéssel egy időben a Szövetség  11701004-20215770 sz. számlájára kell befizetni, 2022.február 10.-ig!

***Díjazás:*** Kiemelt arany, Arany, Ezüst, Bronz oklevelek

A szakmai zsűri különdíjakat is kioszthat.

**Kérjük, hogy a díjakhoz az együttesek hozzanak 2-3 db ajándékot a tájegységükre jellemző kézműves tárgyakból.**

***Egyéb***

- A bemutatkozások korcsoportonként a versenyzők nevének abc betűrendje szerint történnek.

- Eltérő korcsoportú versenyzőpároknál a magasabb korcsoportba soroljuk a párost.

- Színpadbejárást és zenekarral próbát biztosítunk. A beosztásról a verseny előtt küldött e-mailben tájékoztatjuk a versenyzőket.

**A nevezési (jelentkezési) lapokat elektronikusan a következő címre kérjük:** **matokjula@tolna.net**

**Információ: Matókné Kapási Julianna +36209641678**

**A változtatás jogát fenntartjuk.**

A felkészüléshez és a versenyzéshez jó munkát, sok sikert kívánunk!

Szekszárd, 2022.01.13.